Kirjanpitoyksiköt ja talousarvion ulkopuolella olevat valtion rahastot

Valtion keskuskirjanpidon hoitoa varten tarvittavat tiedot

Valtion keskuskirjanpitoa on vuoden 2018 alusta lähtien hoidettu Kieku-tietojärjestelmällä. Kiekun käyttöönoton yhteydessä muuttuivat kirjanpitoyksiköiden ja rahastojen tilitietojen toimittamistapa, tietojen vastaavuuden varmistamistapa[[1]](#footnote-1) sekä keskuskirjanpitoprosessiin liittyvien tehtävien työnjako Valtiokonttorin ja Valtion talous- ja henkilöstöhallinnon palvelukeskuksen (Palkeet) kesken.

Tietojärjestelmä- ja prosessimuutokset edellyttivät muutoksia valtion talousarviosta annetun asetuksen pykäliin 42 e, 53 ja 54. Muutokset astuivat voimaan 15.6.2018.

Valtiokonttori on tänään julkaissut määräyksen Valtion keskuskirjanpidon hoitoa varten tarvittavat tiedot (VK/999/00.00.00.01/2018). Määräyksessä on kuvattu keskuskirjanpidon hoidossa tarvittavat tiedot toimittamisaikoineen ja -tapoineen. Joulukuun tilitietojen, kirjanpitoyksikön tilinpäätöksen liitekopioiden sekä arviomäärärahojen ylityslupien toimittamisen määräajat Valtiokonttori ilmoittaa vuosittain erikseen (eivät sisälly määräykseen).

Määräyksellä kumotaan Valtiokonttorin antamat määräykset Tietojen toimittaminen keskuskirjanpitoon (VK/961/00.00.00.01/2017), Talousarvion ulkopuolella olevien valtion rahastojen tilitiedot ja tili-ilmoitukset (VK/296/00.01/2015) sekä Kirjanpitojärjestelmien poimintaominaisuudet (20/03/97). Lisäksi kumotaan Valtiokonttorin antama ohje Tili-ilmoituksen lukuohje (476/03/2010).

Toimialajohtaja Lasse Skog

Apulaisjohtaja Tanja Wistbacka

**Tiedoksi:**  Valtiontalouden tarkastusvirasto  
Valtion talous- ja henkilöstöhallinnon palvelukeskus

1. Valtiokonttorin toimittamista vastaanottokuittauksista, tili-ilmoituksista ja täsmäytyslaskelmista kirjanpitoyksikön/rahastojen kirjanpidon ja keskuskirjanpidon välisen vastaavuuden varmentajana on luovuttu. Palkeet varmentaa vastaavuuden Kiekusta tulostetuilla täsmäytysraporteilla. [↑](#footnote-ref-1)